Reindeer - Christmas - Tire Rim Wheel Valve Stem Caps - Motorcycle Bike Bicycle - Black-Newegg.com
Home > Automotive & Industrial > Wheels & Tires > Accessories - Wheels > Graphics and More > Item#: 9SIA16X09J2286
Reindeer - Christmas - Tire Rim Wheel Valve Stem Caps - Motorcycle Bike Bicycle - Black Pak jou jou somerlinne só weg | rooi rose Pak jou jou somerlinne só weg | rooi rose
Die verandering van somer na herfs beteken dat somer-beddegoed deeglik gestoor moet word tot die seisoen weer warmer is. Delikate somerlinne maak plek vir flennie, komberse en luukse, dik materiale. Tref só voorsorg om jou somerlinne mooi op te pas.
Pak jou jou somerlinne só weg deur Cornel Dunn. Hooffoto: iStock.
1. Was jou beddegoed met sorg
Moenie net die oortreksels en slope was nie; onthou ook van die duvet en die kussings om te verseker dat alles vir ’n slag silwerskoon is.
As jou wasmasjien groot genoeg is, kan jy dit versigtig tuis was. Indien nie, maak gebruik van ’n wassery. Lees die instruksies op die beddegoed sorgvuldig deur om te verseker dat dit nie beskadig word nie. Was delikate kussings en erfstukke met die hand en sondroog.
Hierdie is ook ’n goeie tyd om na die toestand van jou beddegoed te kyk. Vervang of herstel enigiets wat ’n bietjie aandag kort.
Lees ook: Die knusste kussings: Alles wat jy moet weet voordat jy weer beddegoed koop
2. Maak seker dis kurkdroog
Klammigheid is bedlinne se grootste vyand. Gooi ’n paar bolle wol of ’n skoon tennisbal saam met die linne in die tuimeldroër. Dit help die warm lug beter sirkuleer en pof die beddegoed uit.
Selfs ná ’n sessie in die droër kan jy die dekens en ander dikker items vir ’n paar uur in die son laat om enige oorblywende klammigheid te verhoed. Niemand wil aan die begin van die lente verras word met muwwerige beddegoed nie!
3. Stoor jou linne slim
Wanneer jou linne skoon en droog is, plaas dit in ’n materiaalsak om dit teen stof te beskerm.
Freshbag fullpak houers vir linne (R129 stel van 3) Faithful to nature
Jy kan dit eers met linnesproei behandel, of ’n sakkie laventel daarmee saam wegpak. Dit sal die linne vir maande geurig hou.
Lavender in Lavender Hill kamer en linne sproei (R73) Faithful to nature
Vermy egter verseëlde plastieksakke omdat dit die materiaal laat vergeel.
Antieke linne kan tussen lae suurvrye papier weggepak word.
Lees ook: Allergies vir stofmyt? 14 plekke waar hulle in jou huis skuil
4. Tot volgende somer!
Plaas die sakke met linne in ’n stofvrye area met lae humiditeit soos ’n gangkas.
Indien jy nie ’n gangkas het nie, belê in ’n houtkis wat jy aan die voet van jou bed kan plaas vir stoorplek. Dit lyk sommer ook luuks!
Lees ook: Kies die regte kaggel vir jou huis
Vancouver kis (R3 699) Cielo